Travel IN ja terviseajakiri ÜKS kutsuvad  Sind 10.-25. veebruaril 2008 unustamatule joogareisile Indiasse, Põhja-Goasse.  Kutsume endaga ühinema kõiki, kel kesk Eestimaa külma talve vähegi soovi sukelduda India müstilisusesse, kogeda jooga tervendavat mõju ja tajuda oma unikaalsust. See tähendab kahte nädalat vaba voli olla just see, kes Sa oled!  Su teadvelolu toetab suurepärane juhendaja Heli Kann, joogamatid pakib vajadusel kaasa Parim Pood.    Elamise jooga  Igaühel on sel reisil erakordne võimalus osa saada igapäevastest meditatsioonilistest tegevustest, kus omandatud kogemused ja äratundmised taanduvad koondnimetuse alla "Elamise jooga". Programmis on joogatunnid (igahommikune ärkamine koos päikesega ehk jooga rannas jmt) ning meditatsiooni- ja mõtlustunnid eksootilises roheluses ("Tunnetuslik äratundmine: õhk,  maa, vesi, puu, tuli - olen osa neist", "Empaatia ja austus", "Vaatamine/kuulamine", "Elu on tasakaal", "Kohalolu, rõõm" jmt). Mõtiskleme koos või individuaalselt kõigil neil ja paljudel teistelgi teemadel ning lubame endale luksust külastada Goa rannikul asuvat eksklusiivset joogakeskust.  Joogareisi juhendaja, tunnustatud jooga- ja meditatsioonitreener Heli Kann:  "Olen joogaga tutvust teinud ja suhelnud 15 aastat. Võin öelda, et ei ole pühendunud joogataja, küll aga tarvitan joogat  tasakaalustamiseks ja tervendamiseks; tunnistan kõrgemat teadvust ja universaalse armastuse väge. Samas tunnen juba, kuidas naudin vaba tantsimist Goa rannas... Ärkame koos imedele - neid juhtub Indias iga päev - ja saame koos osa müstilisest maailmast meis ja meie ümber!"    Kahenädalase joogareisi hind 19 900 krooni   Hind sisaldab:  • Lendu marsruudil Tallinn - Goa - Tallinn  • Lennujaamatransfeere  • Majutust kaheses hotellitoas Villa Goesa rannahotellis  • Kerget hommikueinet  • Igapäevast jooga- ja/või meditatsiooniprogrammi  • Eestikeelsete reisijuhtide teenuseid  Hinnale lisandub:  • Viisa (900 krooni)  •  Kindlustus (soovi korral)  • Võimalus osaleda 3-päevasel minipalverännakul SwaSwara joogakeskusesse (4900 krooni, mis sisaldab transfeeri, majutust 2 ööd eksklusiivses joogakompleksis, hommikusööki, kohtumisi Bihar joogakoolkonna õpetajatega, joogaklassid on hotelliklalistele tasuta ning nende hulgas on: ashtanga jooga, naerujooga, kunstijooga, jooga nidra ja chanting. Lisaks asub SwaSwaras ajurveeda keskus, kust saab lisatasu eest tellida erinevaid ajurveedakuure kvalifitseeritud arstide järelvaatel.